Diari Oficial de la Generalitat Valenciana


Sumari del DOGV 3539, del 15-07-1999 (1999/6268)

RESOLUCIÓ de 2 de juny de 1999, del conseller d'Obres Públiques, Urbanisme i Transports, relativa a la modificació del Pla General de Sagunt en l'àmbit de la factoria SIV-Pilkington.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6268


Data del document
:   02-06-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sagunt
    * pla d'urbanisme

RESOLUCIÓ de 2 de juny de 1999, del conseller d'Obres Públiques, Urbanisme i Transports, relativa a la modificació del Pla General de Sagunt en l'àmbit de la factoria SIV-Pilkington. [1999/S6268]
  
Vist l'expedient remés per l'Ajuntament de Sagunt referit a la modificació del Pla General en l'àmbit de la factoria SIV-Pilkington, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió celebrada el dia 28 de maig de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 25 de març de 1999.
  
Segon
  
El projecte consta de memòria i plans d'informació i d'ordenació.
  
Tercer
  
La factoria SIV-Pilkington ampliarà les seues actuals instal·lacions, i per a això, a causa del procés de fabricació del vidre, necessiten construir una nau de dimensions molt allargades. En ubicar la nova nau sobre la parcel·la, s'observa la necessitat d'envair part dels terrenys destinats a zona verda de la parcel·la limítrof.
  
L'objecte del projecte seria la reubicació de la mencionada zona verda de forma que no disminuesca la seua superfície. Aquesta zona verda no pertany a la xarxa d'ordenació estructural, sinó que es parteix de la reserva realitzada en el Pla Parcial Eucolsa.
  
Els 13.300 m² que es lleven de la zona verda 2 es reubiquen ampliant la zona verda 1 cap a l'est i connectant les dues zones verdes mitjançant un espai lliure continu d'ample variable encara que mai no inferior a 12 m. Amb això, la superfície destinada a zones verdes i espais lliures es manté en 47.700 m².
  
S'estableix que no es podran plantar espècies arbòries en les zones verdes a una distància inferior als 10 m del gasoducte.
  
Quart
  
Amb data 25 de setembre de 1998 es va sol·licitar un informe a la demarcació de carreteres del Ministeri de Foment que va ser emés el 22 d'octubre de 1998 en sentit favorable sempre que la zona verda quede fora de la zona de domini públic de la carretera pertanyent a la RIGE.
  
Cinqué
  
El sotssecretari d'Urbanisme i Ordenació Territorial va emetre informe previ de caràcter favorable el 20 de gener de 1999 amb una sèrie de consideracions que haurien de tenir-se en compte:
  
S'hauran de presentar plans a escala adequada on s'acote la col·locació de la zona verda respecte de la carretera confirmant la seua ubicació fora de la zona de domini públic.
  
Haurà d'ubicar-se el gasoducte existent i la seua afecció sobre la zona verda.
  
Sisé
  
Sagunt té un Pla General d'Ordenació Urbana aprovat definitivament per la Comissió Territorial d'Urbanisme en data 14 d'abril de 1992.
  
Seté
  
La Comissió Territorial d'Urbanisme de València, en sessió celebrada l'1 de juny de 1999, va informar favorablement l'expedient de referència.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
La documentació gràfica del projecte confirma que la nova ubicació de la zona verda es troba fora de la zona de domini públic de la carretera i incorpora el traçat del gasoducte i la seua afecció sobre aquesta.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Cinquè
  
La modificació comporta una diferent qualificació o ús urbanístic de zones verdes anteriorment previstes, per la qual cosa requereix informe previ del Consell Superior d'Urbanisme ?substituït per informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb el que estableix l'article 55.4 de la citada llei.
  
En relació a la modificació proposada, es planteja un corredor verd d'ample no mai inferior a 12 m, disposat longitudinalment al costat de les carreteres que emmarquen el sector, que a més de servir de tractament de límit adequat, en la transició dels usos industrials i aquestes infraestructures, estableixen una connexió entre les zones verdes de major entitat del polígon.
  
Per una altra banda, es pot entendre que aquesta reubicació no suposaria una minva en la funcionalitat d'aquests espais lliures, considerant l'ús del polígon i la seua disposició allunyada de les àrees residencials del terme, i procedeix doncs emetre informe favorable respecte de la reordenació pretesa.
  
Sisé
  
Respecte de la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats i altres de general i pertinent aplicació, resolc:
  
Aprovar definitivament la modificació del Pla General d'Ordenació Urbana Factoria SIV de Sagunt.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.